pythainlp/thai-wiki-dataset-v4 huggingface dataset:
แมกกี เกรซ

มาร์กาเรต เกรซ ดีนิก  หรือเป็นที่รู้จักในชื่อ แมกกี เกรซ  เกิดเมื่อวันที่ 21 กันยายน ค.ศ. 1983 เป็นนักแสดงและนางแบบชาวอเมริกันจากเวอร์ธิงตัน รัฐโอไฮโอ เธอหยุดเรียนระดับไฮสคูลและย้ายมาลอสแอนเจลิส รัฐแคลิฟอร์เนียกับแม่ของเธอหลังจากที่พ่อแม่เธอหย่าร้างกัน ขณะที่มีปัญหาด้านการเงิน เธอมีบทบาทในซีรีส์ "Rachel's Room" ในปี 2001 เธอได้รับการเสนอเข้าชิงรางวัลยังอาร์ติส ในปี 2002 กับบทสาวน้อยอายุ 15 ปีที่เป็นเหยื่อฆาตกรรมในซีรีส์เรื่อง "Murder in Greenwich"
ในปี 2004 เธอรับบทแชนนอน รัทเทอร์ฟอร์ด ในซีรีส์โด่งดังเรื่อง "อสุรกายดงดิบ" ที่เธอเป็นตัวละครหลักในสองฤดูกาลแรก ได้รับรางวัลร่วมในสาขานักแสดงกลุ่มจากรางวัลแซกอวอร์ดส เกรซยังแสดงร่วมกับทอม เวลลิง ใน "The Fog" ในปี 2005 เธอยังปรากฏตัวในเรื่อง "Suburban Girl", "The Jane Austen Book Club" (ทั้งสองเรื่องปี 2007) และ "Taken" (2008)
จดหมายของนักบุญเปาโลถึงชาวเอเฟซัส

จดหมายของนักบุญเปาโลถึงชาวเอเฟซัส  เรียกโดยย่อว่าพระธรรมเอเฟซัส เป็นเอกสารฉบับที่ 10 ของคัมภีร์ไบเบิล ภาคพันธสัญญาใหม่
จากหลักฐานโดยทั่วไปถือว่าผู้เขียนพระธรรมเล่มนี้คือ นักบุญเปาโล เอเฟซัส เป็นจดหมายที่นักบุญเปาโลไม่ได้เขียนถึงคริสตจักรในเมืองเอเฟซัสเพียงเมืองเดียวเท่านั้น แต่ยังถูกส่งไปถึงคริสตจักรในเมืองอื่น ๆ แถบเอเซียด้วย นักบุญเปาโลน่าจะเขียนจดหมายฉบับนี้ขึ้นในราวปีค.ศ. 60 และจากเนื้อความในจดหมายที่ว่า "เพราะข่าวประเสริฐนี้เองทำให้ข้าพเจ้าเป็นทูตผู้ต้องติดโซ่อยู่ เพื่อข้าพเจ้าจะเล่าข่าวประเสริฐด้วยใจกล้าตามที่ข้าพเจ้าควรจะกล่าว" ทำให้ทราบได้ว่า ในขณะที่เขียนจดหมายนั้น นักบุญเปาโลกำลังถูกจำคุกอยู่เป็นระยะเวลา 2 ปีในกรุงโรม
เอเฟซัส เป็นเมืองที่ตั้งอยู่บนฝั่งทะเลตะวันตกของเอเชียไมเนอร์ (ปัจจุบันคือประเทศตุรกี) ในสมัยนั้นเป็นจุดตัดของเส้นทางการค้าที่สำคัญหลายสาย จึงทำให้เมืองนี้กลายเป็นศูนย์กลางธุรกิจ นอกจากนี้ยังเป็นที่ตั้งวิหารเทพเจ้าไดอาน่าของชาวโรมันด้วย (ชาวกรีกเรียกว่า อารเทมิส) นักบุญเปาโลได้เดินทางมาที่นี่ เมื่อครั้งการเดินทางเพื่อประกาศข่าวประเสริฐครั้งที่สอง และให้ปริสสิลลากับอาควิลลาอยู่ที่เมืองนี้ ส่วนนักบุญเปาโลเองได้เดินทางต่อไป ภายหลังได้มีโอกาสกลับมายังเมืองนี้อีกครั้ง และได้ทำการประกาศข่าวประเสริฐในเมืองนี้อยู่ระยะเวลาหนึ่ง ก่อนที่จะเกิดการจลาจลในเมือง เพราะวิหารเทพเจ้าในเมืองนั้นขาดรายได้ เนื่องจากนักบุญเปาโลเทศนาว่ารูปเคารพไม่มีความหมาย ประชาชนจึงไม่บริจาคเงินเข้าวิหารเทพเจ้าอารเทมิส ส่งผลให้นักบุญเปาโลถูกบีบบังคับให้ออกจากเมืองไป 
เอเฟซัส แตกต่างไปจากจดหมายฉบับอื่นที่นักบุญเปาโลเขียน เนื่องจากเนื้อหาในจดหมายไม่ได้เจาะจงถึงปัญหา หรือความขัดแย้งที่เกิดขึ้นในคริสตจักร แต่นักบุญเปาโลเขียนจดหมายฉบับนี้ขึ้น เพื่อช่วยให้ผู้อ่านเข้าใจถึงพระคุณของพระเจ้า แนวทางในการปฏิบัติต่อกันและกัน โดยเฉพาะอย่างยิ่งจุดมุ่งหมายสูงสุดของพระเจ้าที่มีต่อมนุษย์ นักบุญเปาโลให้ความสำคัญกับความสามัคคีมาก โดยสรุปว่าคริสเตียนทุกคนเป็นครอบครัวเดียวกันในพระเยซู จึงควรปฏิบัติต่อกันและกันด้วยความรักที่มีต่อกัน นอกจากนี้ นักบุญเปาโลยังได้เขียนเกี่ยวกับคริสตจักร ที่ไม่ใช่อาคารหรือสิ่งก่อสร้าง แต่หมายถึงคริสตจักรที่เป็นการอยู่ร่วมกันของกลุ่มคริสเตียน ซึ่งภายในกลุ่มมีความแตกต่างกันทั้งทางอายุ ฐานะ เชื้อชาติ ฯลฯ แต่สามารถอยู่ร่วมกันได้อย่างสันติสุข
นักบุญเปาโลมีวัตถุประสงค์อยู่ 3 ประการในการเขียนพระธรรมเล่มนี้ ประการแรกคือ ต้องการเน้นให้ผู้อ่านทราบถึงความคิดรวบยอดของความรอดที่มาจากพระเจ้า คือพระเจ้าทรงรักมนุษย์ จึงประทานความรอดผ่านทางความเชื่อในพระเยซู
ประการที่สอง คือ นักบุญเปาโลต้องการอธิบายว่า ไม่ว่าจะเป็นชาวยิวหรือชาวต่างชาติก็สามารถรับความรอดได้เหมือนกัน เพราะทุกคนเหมือนกันในสายพระเนตรของพระเจ้า ความรักจากพระเจ้าไม่ได้เลือกเชื้อชาติหรือสีผิว
ประการสุดท้าย นักบุญเปาโลต้องการสอนเรื่องการดำเนินชีวิตคริสเตียนที่ดี โดยกล่าวถึงคริสเตียนที่อยู่ในสถานะต่างๆว่า ควรจะปฏิบัติต่อผู้ที่อยู่ในอีกสถานะหนึ่งอย่างไร เช่น การปฏิบัติตัวระหว่างสามีและภรรยา ระหว่างบุตรและบิดามารดา ระหว่างทาสและนายของตน เป็นต้น
โครงร่าง.
1. ลักษณะอันทรงสิริของความรอด 1:1 - 23
2. เอกภาพของทุกคนที่เชื่อในพระคริสต์ 2:1 - 22
สบฃฃฃบว
3. ความลี้ลับแห่งความรักของพระคริสต์ 3:1 - 21
4. ลักษณะชีวิตคริสเตียน 4:1 - 6:24
เดจาวู (เพลงของบียอนเซ่ โนวส์)

"เดจาวู"  คือเพลงของบียอนเซ่ โนวส์ นักร้อง-นักแต่งเพลง แนวอาร์แอนด์บี ชาวอเมริกัน ร่วมกับศิลปินแนวฮิปฮอปอย่างเจย์-ซี ซึ่งได้ผลิตขึ้นโดย Rodney "Darkchild" Jerkins และโนวส์สำหรับอัลบั้มเดี่ยวชุดที่สองของเธอ อัลบั้ม"บี'เดย์" เพลงนี้ได้ผสมผสานดนตรีแนวอาร์แอนด์บีร่วมสมัยและแนวฟังก์ยุค 70 และได้ใช้เครื่องดนตรีหลายๆชนิด โดยมีกีตาร์เบส, hi-hat, ฮอร์น, และดรัมแมชชีน Roland TR-808 ชื่อและเนื้อเพลงของเพลงนี้ได้อ้างอิงไปถึงหญิงที่กำลังคิดถึงคนรักที่จากไป
เพลงนี้ได้วางจำหน่ายโดยเป็นซิงเกิลแรกของอัลบั้มในเดือนกรกฎาคม พ.ศ. 2549 ถึงแม้เพลงนี้จะได้จัดให้เป็น "เพลงยอดเยี่ยม" ที่ Music Of Black Origin (MOBO) Awards ประจำปี 2549 แต่กลับได้คำวิจารณ์ที่ดีและไม่ดีจากนักวิจารณ์หลายๆคน ซิงเกิลนี้ได้เข้าไปสู่สิบอันดับแรกของหลายๆชาร์ต อยู่อันดับหนึ่งของหลายชาร์ตใน"บิลบอร์ด" และอยู่อันดับหนึ่งในชาร์ตซิงเกิลแห่งสหราชอาณาจักร
รูปแบบและรายชื่อเพลง.
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
จอยซ์ แคโรล โอทส์

จอยซ์ แคโรล โอทส์  (16 มิถุนายน ค.ศ. 1938 -) จอยซ์ แคโรล โอทส์เป็นนักเขียนนวนิยาย เรื่องสั้น บทละคร โคลงกลอน วิพากษ์วรรณกรรม, ศาสตราจารย์ และ บรรณาธิการคนสำคัญชาวอเมริกัน งานเขียนหนังสือของโอทส์ได้รับการตีพิมพ์เป็นครั้งแรกในปี ค.ศ. 1963 และตั้งแต่นั้นมาก็มีงานเขียนนวนิยายกว่าห้าสิบเล่ม นอกไปจากนั้นก็ยังมีงานเขียนเรื่องสั้น โคลงกลอน และบทความ นวนิยายเรื่อง "them" ที่เขียนในปี ค.ศ. 1969 ได้รับรางวัลหนังสือแห่งชาติในปี ค.ศ. 1970 นวนิยาย "Black Water" (ค.ศ. 1992), "What I Lived For" (ค.ศ. 1994) และ "Blonde" (ค.ศ. 2000) ได้รับการเสนอชื่อสำหรับรางวัลพูลิตเซอร์ จอยซ์ แคโรล โอทส์เป็นนักเขียนนวนิยายคนสำคัญคนหนึ่งของสหรัฐอเมริกามาตั้งแต่คริสต์ทศวรรษ 1960
จอยซ์ แคโรล โอทส์เป็นศาสตราจารย์สอนวิชาการเขียนสร้างสรรที่มหาวิทยาลัยพรินซ์ทันมาตั้งแต่ปี 1978
นามปากกาที่ใช้ในการเขียนรวมทั้ง "Rosamond Smith" และ "Lauren Kelly"
วันอังคารแห่งความทรงจำกับครูมอร์รี

วันอังคารแห่งความทรงจำกับครูมอร์รี  เป็นงานเขียนเชิงชีวประวัติ-ปรัชญา ของมิตช์ อัลบอม (Mitch Albom) นักข่าวชาวสหรัฐอเมริกา เล่าถึงเหตุการณ์ที่เกิดขึ้นจริงกับอาจารย์และนักสังคมวิทยาชื่อ มอร์รี ชวอตซ์ (Morrie Schwartz) ได้แก่เรื่องราวความผูกพันของอาจารย์ท่านนี้กับบรรดาลูกศิษย์ วรรณกรรมเรื่องนี้ได้รับการดัดแปลงเป็นภาพยนตร์โทรทัศน์โดยใช้ชื่อเดียวกัน กำกับการแสดงโดย มิค แจ็กสัน ออกอากาศที่ประเทศสหรัฐอเมริกาตั้งแต่วันที่ 5 ธันวาคม ค.ศ. 1999 นำแสดงโดย Hank Azaria
หัวใจสำคัญของทั้งหนังสือและภาพยนตร์สื่อถึงสิ่งที่มิตช์ ได้เรียนรู้จากครูมอร์รีผู้ำกำลังจะตาย เกี่ยวกับแง่มุมในการใช้ชีวิต
หนังสือตีพิมพ์ครั้งแรกในปี ค.ศ. 1997 เป็นฉบับปกแข็ง ต่อมาได้ตีพิมพ์ฉบับปกอ่อนในเดือนตุลาคม ค.ศ. 2002 และ ค.ศ. 2006 โดยในครั้งหลังนี้ได้ตีพิมพ์ไปแล้วมากกว่า 11 ล้านฉบับ ติดอันดับหนังสือขายดีตลอดกาลของ New York Times
ฉบับแปลภาษาไทยแปลโดย อมรรัตน์ โรเก้ โดยสำนักพิมพ์ซีเอ็ดยูเคชั่น เมื่อ พ.ศ. 2543 ได้รับรางวัลชมเชย หนังสือแปลดีเด่น กลุ่มหนังสือนวนิยาย จากกระทรวงศึกษาธิการ เมื่อปี พ.ศ. 2544
รายชื่อรัฐที่ได้รับการรับรองอย่างไม่สมบูรณ์

การขาดการรับรองทางการทูตเป็นอุปสรรคต่อหน่วย (entity) ทางภูมิรัฐศาสตร์ร่วมสมัยซึ่งปรารถนาจะได้รับการรับรองเป็นรัฐเอกราชโดยนิตินัย ในอดีต เคยมีหน่วยที่คล้ายกัน และปัจจุบันมีหน่วยที่ประกาศอิสรภาพ ซึ่งมีการควบคุมดินแดนของตนโดยพฤตินัย โดยมีการรับรองแปรผันตั้งแต่ได้รับการรับรองจากรัฐที่ได้รับการรับรองอื่นแทบทั้งหมดไปจนถึงแทบไม่มีรัฐใดรับรองเลย
มีสองลัทธิแต่เดิมที่มให้การตีความว่าเมื่อใดรัฐเอกราชโดยนิตินัยควรได้รับการรับรองเป็นสมาชิกประชาคมระหว่างประเทศ ทฤษฎี "ประกาศ" (declarative) นิยามรัฐเป็นบุคคลในกฎหมายระหว่างประเทศหากเป็นไปตามเกณฑ์ต่อไปนี้: 1) มีดินแดนแน่นอน 2) มีประชากรถาวร 3) มีรัฐบาล และ 4) มีความสามารถสร้างความสัมพันธ์กับรัฐอื่น ตามทฤษฎีประกาศ สภาพเป็นรัฐของหน่วยไม่ขึ้นอยู่กับการรับรองของรัฐอื่น ทว่า ทฤษฎี "ก่อตั้ง" นิยามรัฐว่าเป็นบุคคลในกฎหมายระหว่างประเทศหากได้รับการรับรองจากรัฐอื่นซึ่งเป็นสมาชิกประชาคมระหว่างประเทศอยู่แล้ว
หลายหน่วยอ้างลัทธิข้างต้นหนึ่งหรือทั้งสองลัทธิเพื่ออ้างความชอบของการอ้างสิทธิ์สภาพเป็นรัฐของหน่วย ตัวอย่างเช่น มีหน่วยที่เป็นไปตามเกณฑ์ทฤษฎีประกาศ (คือ มีการควบคุมเหนือดินแดนที่อ้างสิทธิ์อย่างสมบูรณ์หรือบางส่วนโดยพฤตินัย มีรัฐบาลและประชากรถาวร) แต่สภาพเป็นรัฐของหน่วยเหล่านั้นไม่ได้รับการรับรองจากรัฐอย่างน้อยหนึ่งรัฐ การไม่รับรองมักเป็นผลแห่งข้อขัดแย้งกับประเทศอื่นซึ่งอ้างว่าหน่วยเหล่านั้นเป็นดินแดนส่วนหนึ่งของตน ในกรณีอื่น หน่วยที่ได้รับการรับรองบางส่วนสองหน่วยหรือกว่านั้นอาจอ้างสิทธิ์เหนือพื้นที่เดียวกัน ซึ่งแต่ละหน่วยมีการควบคุมบางส่วนของพื้นที่นั้นโดยพฤตินัย (เช่นในกรณีสาธารณรัฐประชาชนจีนและสาธารณรัฐจีน และเกาหลีเหนือและเกาหลีใต้) หน่วยซึ่งได้รับการรับรองจากรัฐส่วนน้อยของโลกปกติอ้างอิงลัทธิประกาศเพื่อสร้างความชอบธรรมแก่การอ้างสิทธิ์ของตน
รายชื่อ.
หมายเหตุ.
ไม่รวมรายการดังต่อไปนี้ไว้ในรายชื่อ
รางวัลโอ เฮนรี

รางวัลโอ เฮนรี  เป็นรางวัลประจำปีที่มอบให้แก่เรื่องสั้นที่ได้รับการตัดสินว่ามีคุณค่า ชื่อของรางวัลมาจากชื่อของนักเขียนชาวอเมริกันผู้มีความสามารถในการเขียนเรื่องสั้นชื่อโอ. เฮนรี ชื่อของรางวัลคือ “O. Henry Award” ไม่ใช่ “O. Henry Prize” ส่วนงานรวมเล่มของเรื่องสั้นเรียกว่า “PEN/O. Henry Prize Stories” เป็นงานพิมพ์ประจำปีของเรื่องสั้นที่ได้รับการคัดเลือกว่าเป็นเรื่องที่ดีที่สุดประจำปียี่สิบเรื่องที่เขียนเป็นภาษาอังกฤษและได้รับการพิมพ์ในนิตยสารในสหรัฐอเมริกาและแคนาดา 
งานรวมเล่มๆ แรกชื่อ "Prize Stories 1919: The O. Henry Memorial Awards"  
ประวัติ.
รางวัลโอ เฮนรีมอบกันเป็นครั้งแรกในปี ค.ศ. 1919 จนกระทั่งมาถึงปี ค.ศ. 2003 บรรณาธิการจะเลือกเรื่องสั้นยี่สิบเรื่องแต่ละเรื่องก็จะได้รับรางวัลโอ เฮนรี เรื่องที่เขียนเป็นภาษาอังกฤษเป็นครั้งแรกที่ได้รับการพิมพ์ในนิตยสารในสหรัฐอเมริกาและแคนาดาทุกเรื่องมีสิทธิที่จะได้รับการพิจารณา แต่ละปีก็จะมีผู้ตัดสินสามคนที่ได้รับแต่งตั้งให้ทำหน้าที่เป็นผู้เลือก ผู้ตัดสินแต่ละคนก็จะได้รับเรื่องสั้นทั้งยี่สิบเรื่องโดยไม่มีการระบุว่าผู้ใดเป็นผู้เขียน และต่างคนก็จะเลือกเรื่องสั้นที่มีเห็นว่ามีคุณค่า และออกความเห็นเกี่ยวกับเรื่องที่เลือก
จุดประสงค์ของรางวัลโอ เฮนรีก็เพื่อเป็นการส่งเสริมศิลปะของการเขียนเรื่องสั้น เมื่อมาถึงปี ค.ศ. 2003 ก็ได้มีการเพิ่มรางวัลใหม่ "The O. Henry Prize Stories" ซึ่งเป็นรางวัลที่อุทิศให้แก่นักเขียนผู้มีประวัติการเขียนเรื่องสั้นอันดีเด่น "The O. Henry Prize Stories" ของปี ค.ศ. 2007 เป็นรางวัลที่มอบให้แก่เชอร์วูด แอนเดอร์สัน (Sherwood Anderson) นักเขียนเรื่องสั้นชาวอเมริกัน
อัปเปอร์เวสต์ไซด์

อัปเปอร์เวสต์ไซด์  เป็นย่านในแมนแฮตตันในนิวยอร์กซิตี ตั้งอยู่ระหว่างเซ็นทรัลพาร์กและแม่น้ำฮัดสัน เหนือถนนที่ 59
เช่นเดียวกับอัปเปอร์อีสต์ไซด์ บริเวณอัปเปอร์เวสต์ไซด์โดยมาเป็นย่านอยู่อาศัยและย่านธุรกิจ ที่ส่วนใหญ่ที่เป็นที่อยู่อาศัยในบริเซณนี้จะทำงานในย่านที่เป็นย่านธุรกิจมากกว่าอย่างในมิดทาวน์และโลเวอร์แมนแฮตตัน จุดเด่นย่านนี้คือไม่เคยมีกฎระเบียบที่เคร่งครัด และปัจจุบันก็มีเพิ่มมาบ้าง และยังมีชื่อเสียงด้านเป็นบ้านของคนทำงานที่ร่ำรวย มีวัฒนธรรม มีรสนิยมศิลปะ ซึ่งตรงข้ามกับโลเวอร์เวสต์ไซด์ ที่เป็นบ้านคนไร้แบบแผนของคนทำงานด้านธุรกิจ การค้า ผู้อยู่อาศัยในย่านนี้มีรายได้เหนือกว่าเกณฑ์เฉลี่ยของชาวแมนแฮตตัน
ซีจีทีเอ็น รุสสกีย์

ซีจีทีเอ็น รุสสกีย์  เป็นเป็นช่องรายการข่าวโทรทัศน์ภาคภาษารัสเซียของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 10 กันยายน ค.ศ. 2009 นำเสนอรายการข่าวในรัสเซียและทั่วโลกรวมถึงรายการที่นำเสนอศิลปวัฒนธรรมและภาพลักษณ์ของประเทศจีน ในรูปแบบภาษารัสเซีย
ซีซีทีวี รุสสกีย์ ได้เปลี่ยนชื่อเป็น ซีจีทีเอ็น รุสสกีย์ พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวีรุสสกีย์เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน
อิริโอโมเตะ

อิริโอโมเตะ (; โรมาจิ: "Iriomote-jima"; #เปลี่ยนทาง) เป็นเกาะที่ใหญ่ที่สุดในหมู่เกาะยาเอยามะ และใหญ่เป็นอันดับสองในจังหวัดโอกินาวะ รองจากเกาะโอกินาวะ
เกาะนี้มีพื้นที่ 289 กม.2 มีประชากรน้อยกว่า 2,000 คน และมีโครงสร้างพื้นฐานเฉพาะบนถนนเลียบชายหาดสายเดียวที่เชื่อมต่อหมู่บ้านทางด้านเหนือกับชายทะเลด้านตะวันออก บนเกาะไม่มีสนามบิน นักท่องเที่ยวส่วนใหญ่จึงมาทางเรือข้ามฟากจากเกาะอิชิงากิ ซึ่งใน พ.ศ. 2546 มีนักท่องเที่ยวเดินทางมามากกว่า 150,000 คน เกาะนี้อยู่ในเขตของเมืองทาเกโตมิ จังหวัดโอกินาวะ
ภูมิประเทศและภูมิอากาศ.
เกาะอิริโอโมเตะมีภูมิอากาศแบบทะเลกึ่งโซนร้อน มีอุณหภูมิเฉลี่ยตลอดทั้งปี 23.4°C และมีอุณหภูมิเฉลี่ยในแต่ละเดือนตั้งแต่ 17.6°C ในเดือนมกราคม จนถึง 28.4°C ในเดือนกรกฎาคม มีฤดูไต้ฝุ่นที่โดยเฉลี่ยจะอยู่ระหว่างเดือนมิถุนายนจนถึงกันยายน
พื้นที่ส่วนใหญ่ของเกาะเป็นป่ากึ่งโซนร้อนหนาทึบและป่าชายเลน พื้นที่ 80% เป็นเขตอนุรักษ์ และพื้นที่ 34.3% ได้รับการประกาศให้เป็นอุทยานแห่งชาติอิริโอโมเตะ จุดที่สูงที่สุดบนเกาะคือ ภูเขาโคมิ (古見岳 "Komidake") มีความสูง 470 เมตร
เกาะอิริโอโมเตะมีชื่อเสียงจากแมวป่าอิริโอโมเตะ ("Prionailurus iriomotensis"; ; โรมาจิ: "Iriomote-yamaneko") ซึ่งเป็นแมวป่าที่ออกหากินตอนกลางคืนที่ใกล้สูญพันธุ์ พบเฉพาะบนเกาะอิริโอโมเตะ ประเมินว่ามีแมวป่าอิริโอโมเตะเพียงประมาณ 100 ตัวที่อาศัยอยู่ในธรรมชาติ
ประวัติศาสตร์.
ก่อนสิ้นสุดสงครามโลกครั้งที่สอง เกาะอิริโอโมเตะแทบไม่มีประชากรอาศัยอยู่เนื่องจากมาลาเรียระบาด แรกเริ่มนั้นพื้นที่บนเกาะถูกใช้เป็นแหล่งเพาะปลูกข้าว ในระหว่างสงคราม ผู้ที่อาศัยอยู่บนเกาะอิชิงากิบางส่วนต้องลี้ภัยมายังเกาะอิริโอโมเตะ และบางคนก็ติดเชื้อมาลาเรีย
หลังสิ้นสุดสงคราม กองทัพสหรัฐอเมริกาในญี่ปุ่นกำจัดมาลาเรียออกไปจากเกาะ และไม่เคยปรากฏการติดเชื้ออีกเลย รายได้ของเกาะส่วนใหญ่มาจากการท่องเที่ยวและผลผลิตทางเกษตรกรรม โดยเฉพาะสับปะรดและการประมง
ป้อมปืนนาวาโรน

ป้อมปืนนาวาโรน  เป็นภาพยนตร์สงครามที่ออกฉายในปี ค.ศ. 1961 สร้างจากนวนิยายในชื่อเดียวกันของแอลิสแตร์ แมกลีน นักเขียนชาวสกอตแลนด์ อดีตทหารเรือในสงครามโลกครั้งที่สอง มีเนื้อเรื่องเกี่ยวกับเหตุการณ์สมมุติในยุทธการโดเดคานีส ในปี ค.ศ. 1943 เมื่อทหารสัมพันธมิตรพยายามบุกเข้ายึดหมู่เกาะโดเดคานีสกลางทะเลอีเจียนของกรีซ ที่ตกอยู่ใต้การยึดครองของนาซีเยอรมัน แต่ไม่สามารถรุกคืบหน้าไปได้ เนื่องจากถูกระดมยิงจากป้อมปืนที่ตั้งอยู่บนยอดเขานาวาโรน ประกอบกับมีข่าวว่าทัพนาซีจะยกพลบุกที่มั่นของสัมพันธมิตร ฝ่ายสัมพันธมิตรจึงชิงส่งจารชนเข้าแทรกซึม และทำลายป้อมปืนลงเสียก่อน
ภาพยนตร์ประสบความสำเร็จด้านรายได้ เป็นภาพยนตร์ทำเงินสูงสุดในปี 1961 ด้วยยอดรายได้ 18 ล้านเหรียญ ภาพยนตร์ได้รับการเสนอชื่อเข้าชิง 7 รางวัลออสการ์ และได้รับรางวัลออสการ์สาขาเทคนิคพิเศษยอดเยี่ยม นอกจากนั้นยังได้รับรางวัลลูกโลกทองคำ สาขาภาพยนตร์ยอดเยี่ยม และดนตรีประกอบยอดเยี่ยม 
จากความสำเร็จของภาพยนตร์ ทำให้แอลิสแตร์ แมกลีนเขียนนวนิยายภาคต่อ ชื่อ "Force 10 from Navarone" ในปี 1968 และนำมาสร้างเป็นภาพยนตร์ในปี 1978 นำแสดงโดยโรเบิร์ต ชอว์, เอดเวิร์ด ฟ็อกซ์, บาร์บารา บาก และแฮริสัน ฟอร์ด ภาพยนตร์ภาคต่อประสบความล้มเหลวอย่างสิ้นเชิง ทั้งรายได้และคำวิจารณ์
หมู่เกาะรูปโค้ง

หมู่เกาะรูปโค้ง  เป็นหมู่เกาะประเภทหนึ่งเกิดขึ้นจากการแปรสัณฐานแผ่นธรณีภาคด้วยแผ่นเปลือกโลกใต้มหาสมุทรมุดตัวลงใต้แผ่นเปลือกโลกอีกแผ่นหนึ่งทำให้เกิดหินหนืด (magma) หมู่เกาะรูปโค้งที่เกิดขึ้นตามขอบของแผ่นเปลือกทวีป (เช่น ส่วนใหญ่ของแอนดีส อเมริกากลาง แนวเทือกเขาแคนา) อาจเรียกว่า volcanic arc
การสูญเสียของสารระเหยของแผ่นเปลือกโลกที่กำลังมุดตัวในเขตมุดตัวของเปลือกโลกทำให้สิ่งหลอมเหลวบางส่วนของเนื้อโลกด้านบนเกิดเป็นหินหนืดของแคลซ์-อัลคาไลน์ที่มีความหนาแน่นต่ำจึงเบาตัวดันแทรกซอนขึ้นมาผ่านแผ่นชั้นธรณีภาคที่อยู่ด้านบน ผลได้ทำให้เกิดเป็นแนวภูเขาไฟเรียงรายยาวขนานไปกับขอบเขตรอยต่อของแผ่นเปลือกโลก 2 แผ่นที่กำลังเคลื่อนที่ลู่เข้าหากันและโค้งออกด้านนอกเข้าหาแผ่นเปลือกโลกที่กำลังมุดตัว ลักษณะนี้เป็นผลเนื่องมาจากหลักเรขาคณิตของการย่นตัวของแผ่นเปลือกโลกเป็นรูปทรงกลมไปตามแนวบนผิวทรงกลมหนึ่งๆ
ด้านที่กำลังมุดตัวของหมู่เกาะรูปโค้งจะเป็นร่องลึกก้นสมุทรที่แคบและลึกซึ่งเป็นร่องรอยบนพื้นผิวโลกที่แสดงถึงขอบเขตรอยต่อระหว่างแผ่นเปลือกโลกที่กำลังมุดตัวกับแผ่นเปลือกโลกที่วางขี่ทับอยู่ด้านบน แนวร่องลึกนี้เกิดขึ้นจากการดึงโดยแรงโน้มถ่วงของแผ่นเปลือกโลกที่กำลังมุดตัวซึ่งมีความหนาแน่นมากกว่าลากดึงลงไป มีการเกิดแผ่นดินไหวตามแนวขอบเขตการมุดตัวนี้โดยมีจุดไฮโปเซนเตอร์ของการไหวสะเทือนอยู่ที่ระดับที่ลึกลงไปใต้แนวหมู่เกาะรูปโค้งนี้ เรียกแนวการเกิดไหวสะเทือนนี้ว่าแนววาดาติ-เบนนิออฟ (Wadati-Benioff)
แอ่งมหาสมุทรที่กำลังลดขนาดลงด้วยการมุดตัวนี้เรียกว่า ‘มหาสมุทรส่วนที่เหลือ’ (remnant ocean) ด้วยมันกำลังหดตัวลงอย่างช้าๆและบดขยี้จากการชนกันของแผ่นเปลือกโลก กระบวนการนี้เกิดขึ้นครั้งแล้วครั้งเล่าตลอดประวัติทางธรณีวิทยาของโลกใบนี้
วิลาวัณย์ อภิญญาพงศ์

วิลาวัณย์ อภิญญาพงศ์ ชื่อเล่น กิ๊ฟ หรือ กัปตันกิ๊ฟ (เกิด 6 มิถุนายน พ.ศ. 2527) เป็นอดีตนักกีฬาวอลเลย์บอลหญิงทีมชาติไทย ปัจจุบันเป็นหัวหน้าผู้ฝึกสอนของสุพรีม ชลบุรี
วิลาวัณย์ได้มีการจัดงานอำลาทีมชาติอย่างเป็นทางการ เมื่อวันที่ 7 พ.ย. 2564 วิลาวัลย์ติดทีมชาติไทยชุดใหญ่ครั้งแรกเมื่อปี 2544 โดยเธอเล่นในตำแหน่งหัวเสาและเคยเป็นกัปตันทีมชาติ สถิติความแรงบอล 86.01 กม./ชม.
ประวัติ.
วิลาวัณย์ อภิญญาพงศ์ เป็นชาวอำเภอขามสะแกแสง จังหวัดนครราชสีมา มีบิดาชื่อสว่าง มารดาชื่อวิไลวรรณ เริ่มเล่นวอลเลย์บอล ตั้งแต่เรียนชั้นประถมศึกษาปีที่ 2 (เล่นตามพี่สาว พี่สาวเป็นนักวอลเลย์บอล) เคยเล่นวอลเลย์บอลอาชีพที่ ประเทศสเปน สโมสรอิบซากลุบโบเลย์บอล สำหรับฤดูกาล 2007/2008 ของ สแปนิชซูเปอร์ลีกา ร่วมกับ นุศรา ต้อมคำ ซึ่งเป็นเพื่อนร่วมทีมชาติไทย (ซึ่งลีกสเปนเป็นเพียงหนึ่งในหลายประเทศ ที่เธอได้ไปเล่นลีกอาชีพให้)
วิลาวัณย์สมรสกับนัฐพงศ์ เกษาพันธ์ อดีตนักวอลเลย์บอล มือเซตทีมชาติไทย เมื่อวันที่ 7 พฤษภาคม 2560 ต่อมาปัจจุบันเธอได้พักการเล่นวอลเลย์บอลไปเพื่อไปใช้ชีวิตครอบครัว แต่ยังคงทำงานให้กับ สโมสรวอลเลย์บอลสุพรีม ชลบุรีอยู่ และเป็นพนักงานของการไฟฟ้าส่วนภูมิภาค (PEA) นอกจากนี้เธอยังเป็นเจ้าของสวนน้ำอภิญญาพงศ์ ตั้งอยู่ที่อำเภอขามสะแกแสง จังหวัดนครราชสีมา และเป็นเจ้าของช่องYouTube ชื่อ Sport Lady by wila 
การศึกษา.
ซึ่งวิลาวัณย์ สำเร็จการศึกษา
สโมสรต่างประเทศ.
วิลาวัณย์ ได้เล่นวอลเลย์บอลอาชีพในต่างประเทศมาแล้วมากมาย ได้แก่ จีน, เวียดนาม, อินโดนีเซีย, สเปน, ตุรกี, อาเซอร์ไบจาน (ไปเล่นแต่ละประเทศ นานหลายปี)
ซึ่งได้ทำผลงานยอดเยี่ยม วิลาวัณย์ได้ลงแข่งร่วมกับทีมในรายการ “ไชนีส ซูเปอร์ลีก” ประเทศจีน ก่อนจะช่วยทีมจบเป็น อันดับที่ 2 ในลีก ซึ่งถือเป็นผลงานดีที่สุดของสโมสรในตอนนั้น (ปีต่อมา กว่างตงฯ คว้าแชมป์ ไชนีส ซูเปอร์ลีก) ซึ่งตอนนั้นเธอได้มีโอกาสร่วมงานกับ "หลางผิง" ยอดโค้ชหญิงหมายเลข 1 ของโลก ผู้ที่พา นักตบลูกยางสาวจีน คว้าแชมป์ “โอลิมปิกฯ 2016” รวมทั้งยังมีโอกาสลงเล่นเคียงข้าง "เฝิงคุณ" เซตเตอร์ระดับตำนานของจีน, "โลแกน ทอม" ยอดดาวตบชาวสหรัฐฯ และ "โยวาน่า บราโกเซวิช" สตาร์วัยรุ่นทีมชาติเซอร์เบีย อีกด้วย
เกียรติประวัติ.
เข้าร่วมการแข่งขันวอลเลย์บอลเวิลด์แกรนด์แชมป์เปี้ยนคัพ
เข้าร่วมการแข่งขันวอลเลย์บอลเวิลด์กรังด์ปรีซ์
เข้าร่วมการแข่งขันวอลเลย์บอลหญิงชิงแชมป์เอเชีย
เข้าร่วมการแข่งขันกีฬามหาวิทยาลัยโลก
ผลงานพิธีกร.
โทรทัศน์
ออนไลน์
นิภาภรณ์ ฐิติธนการ

นิภาภรณ์ ฐิติธนการ (เกิด 10 ตุลาคม พ.ศ. 2528) {{ชื่อเล่น|ซานิ}} เป็นนักร้อง-นักแสดงหญิงชาวไทย ได้รับรางวัลชนะเลิศจากรายการ ทรู อะคาเดมี่ แฟนเทเชีย ซีซั่นที่ 6 โดยขณะแข่งขันมีรหัสประจำตัวคือ V6 ซานินับเป็นผู้หญิงคนแรกที่สามารถคว้าแชมป์จากรายการทรู อะคาเดมี แฟนเทเชียได้สำเร็จ ทั้งนี้ซานิยังได้รางวัล Pepsi I Can Do Award และได้ไปร่วมงานกับฮิปฮอประดับโลก “Akon” ถึงลอสแอนเจลิส สหรัฐอเมริกา
ประวัติ.
ซานิ เกิดเมื่อวันที่ 10 ตุลาคม พ.ศ. 2528 เป็นลูกสาวคนเดียวของครอบครัว จบชั้นมัธยมศึกษาจากโรงเรียนเซนต์โยเซฟคอนเวนต์ (รุ่นโบว์เขียว G4) จบการศึกษาระดับปริญญาตรีจากคณะมนุษยศาสตร์ มหาวิทยาลัยศรีนครินทรวิโรฒ สาขาวิชาภาษาไทย และ จบการศึกษาระดับปริญญาโทจากคณะนิเทศศาสตร์ มหาวิทยาลัยศรีปทุม สาขาวิชาการสื่อสารดิจิตอล
ซานิ เริ่มต้นการเล่นดนตรี เมื่อเรียนมหาวิทยาลัย ซึ่งแต่ละวัน ต้องซ้อมดนตรี ซ้อมร้องเพลงหนักมาก จนทำให้กลับบ้านดึกเป็นประจำ จนเกือบเสียการเรียน พ่อของซานิจึงบอกว่า ถ้าซ้อมดนตรีแล้วเป็นเช่นนี้อีกต้องเลิก โดยให้เวลาหนึ่งภาคเรียน ซานิจึงพัฒนาตนเองและเข้าร่วมแข่งขัน รายการทรู อะคาเดมี่แฟนเทเชีย ซีซั่นที่ 6 จนสามารถก้าวสู่การเป็นสุดยอดนักล่าฝันหญิงคนแรกของรายการได้สำเร็จ
รางวัล.
พ.ศ. 2552
พ.ศ. 2553
พ.ศ. 2554
ผลงานทางการแสดง.
ละครซิทคอม.
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์โมเดิร์นไนน์
ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์
งานพิธีกร.
 โทรทัศน์ 
 ออนไลน์ 
รายการโทรทัศน์.
เข้าร่วมแข่งขัน รายการเปลี่ยนหน้าท้าโชว์
รางวัลหนังสือแห่งชาติ

รางวัลหนังสือแห่งชาติ  เป็นรางวัลทางวรรณกรรมที่เด่นที่สุดรางวัลหนึ่งในสหรัฐอเมริกา ที่เริ่มขึ้นในปี ค.ศ. 1950 รางวัลหนังสือแห่งชาติเป็นรางวัลประจำปีที่มอบให้แก่นักเขียนชาวอเมริกันกับวรรณกรรมที่ได้รับการตีพิมพ์ในปีก่อนหน้านั้น และรางวัลสำหรับความสำเร็จตลอดชีพ (lifetime achievement award) ที่รวมทั้ง "เหรียญสำหรับผู้มีผลงานทางวรรณกรรมอเมริกันอันดีเด่น" (Medal of Distinguished Contribution to American Letters) และ "รางวัลนักเขียนวรรณกรรม" (Literarian Award) จุดมุ่งหมายของรางวัลก็เพื่อ "แสดงถึงความเห็นในคุณค่าของสิ่งที่ดีที่สุดในวรรณกรรมอเมริกัน, เพื่อเผยแพร่ผู้มีความสนใจในวรรณกรรมให้มากขึ้น และ เพื่อส่งเสริมคุณค่าทางวัฒนธรรมของงานเขียนที่ดีในอเมริกา ในปี ค.ศ. 1988 มูลนิธีหนังสือแห่งชาติ (National Book Foundation) ก็ได้รับการก่อตั้งให้เป็นองค์กรผู้บริหารรางวัลหนังสือแห่งชาติ
รางวัลหนังสือแห่งชาติมีด้วยกันสี่สาขา: นวนิยาย, สารคดี, กวีนิพนธ์ และ วรรณกรรมเยาวชน เดิมมีสาขามากกว่าสี่แต่ถูกยุบเลิกไปหรือรวมเข้ากับสี่สาขาในปัจจุบัน
ผู้ได้รับรางวัลของแต่ละสาขาจะได้รับเลือกโดยกลุ่มผู้เชี่ยวชาญอิสระและอาสาสมัครห้าคน กลุ่มผู้เลือกจะพิจารณาหนังสือเป็นจำนวนร้อยในแต่ละสาขา ประธานของแต่ละกลุ่มประกาศผู้ได้รับรางวัลที่หนึ่งและผู้ได้รับรางวัลอันดับรองในงานประกาศรางวัลที่จัดขึ้นในเดือนพฤศจิกายนของทุกปี ผู้ได้รับรางวัลได้รับรางวัลเงินสดเป็นจำนวน $10,000 และประติมากรรมสัมฤทธิ์ ผู้เข้ารอบสุดท้ายได้รับเงินสมนาคุณ $1,000, เหรียญ และประกาศนียบัตร
งูหลามบอล

งูหลามบอล หรือที่นิยมเรียกว่า บอลไพธอน (ชื่อวิทยาศาสตร์: "Python regius") เป็นงูหลามชนิดหนึ่งที่อาศัยอยู่ในทุ่งหญ้า ไม้พุ่ม และป่าเปิดที่แอฟริกาตะวันตกถึงแอฟริกากลาง ถือเป็นงูเหลือมแอฟริกันไม่มีพิษที่มีขนาดเล็กที่สุด โดยมีความยาวสูงสุดที่ ส่วนชื่อ "บอลไพธอน" สื่อถึงแนวโน้มที่งูหลามจะขดตัวเป็นลูกบอลเมื่อเกิดความเครียดหรือทำให้ตกใจ
ข้อมูลทั่วไป.
มีถิ่นกำเนิดในทวีปแอฟริกา โดยพบตั้งแต่แอฟริกากลางไปจนถึงแอฟริกาตะวันตก โดยปกติแล้วงูหลามบอลมักจะใช้ชีวิตอยู่บนพื้นดินมากกว่าอยู่บนต้นไม้ แต่ก็พบบ่อยครั้งที่พบงูหลามบอลอยู่บนต้นไม้ได้เช่นกัน ลักษณะทั่วไป งูหลามบอลจัดเป็นงูขนาดกลาง มีรูปร่างค่อนข้างอ้วน ป้อม สั้น ขนาดโดยทั่วไปแล้วมักจะไม่เกิน 1.2 เมตร ลำตัวอาจมีสีน้ำตาลอ่อนไปจนถึงสีเหลืองสด ตัดกับลวดลายสีดำทั่วทั้งตัว โดยงูแต่ละตัวจะมีลวดลายไม่ซ้ำกัน 
อุปนิสัย งูหลามบอลเป็นงูที่มีนิสัยไม่ดุร้ายก้าวร้าว เมื่อพบกับศัตรูจะขดตัวกลมคล้ายลูกบอล จึงเป็นที่มาของชื่อ และอาหารจะกินแต่เฉพาะหนูและสัตว์ฟันแทะเท่านั้น ซึ่งแตกต่างจากงูหลาม งูเหลือม ชนิดอื่น ๆ การแพร่พันธุ์ จะกระทำในฤดูใบไม้ผลิ หรือหลังจากฤดูหนาว โดยมักเป็นช่วงปลายปี โดยตัวผู้จะเลื้อยคลอเคลียกับตัวเมียไปทางด้านข้าง ใช้หางเขี่ยคลอเคลียไปบนหลังตัวเมีย มีการใช้เทคนิค นวดตัวเมียโดยใช้สเปอร์และปลายหาง เมื่อเป็นที่ถูกใจตัวเมียจะม้วนหางขึ้นเพื่อให้ตัวผู้ได้ผสมพันธุ์ จากนั้น 1-4 เดือนต่อมา ตัวเมียจะออกไข่ ประมาณ 5-8 ฟอง ในการกกไข่ ตัวเมียทำหน้าที่เพียงป้องกันไข่ ไม่ได้ใช้การสั่นของกล้ามเนื้อเพื่อกระตุ้นไข่หรือให้ความอบอุ่น ในขณะที่เป็นลูกงูนั้น การลอกคราบจะถี่มากช่วงปีแรกเฉลี่ยเดือนละครั้ง 
จากอุปนิสัยที่ไม่ดุร้ายและสีสันลวดลายที่สวยงาม ทำให้งูหลามบอลเป็นสัตว์เลี้ยงที่ได้รับความนิยมเป็นอันดับต้น ๆ ชนิดหนึ่งของผู้ที่ชื่นชอบสัตว์เลื้อยคลาน โดยสามารถเลี้ยงได้ในตู้กระจกหรือกล่องพลาสติก อีกทั้งสามารถเพาะขยายพันธุ์ในที่เลี้ยงได้เพื่อให้ได้ลวดลายสีสันที่แตกต่างแปลกออกไปด้วยหลักของสัณฐานวิทยา ซึ่งงูตัวที่มีสีสันหรือลวดลายสวยงามแตกต่างไปจากตัวอื่นทั่วไป จะมีสนราคาแพงกว่าปกติมาก
เทพปกรณัมกรีก.
งูหลามบอลได้ถูกกล่าวถึงในเทพปกรณัมกรีกไว้ว่า เมื่อ มหาเทพซูสได้มีจิตปฏิพัทธ์ต่อ นางเลโต ทำให้ เทพีฮีรา มเหสีเอกเกิดความหึงหวงจึงกลั่นแกล้งด้วยการส่ง งูหลามบอลที่เลี้ยงไว้ไปตามรังควาน นางจึงต้องอุ้มครรภ์หนีซอกซอนไปจนถึง เกาะดีลอส (Delos) โปเซดอน มีความสงสารบันดาลให้เกาะผุดขึ้นในทะเล เพื่อให้นางได้ประสูติ เทพอพอลโล กับ เทพีอาร์เตมิส บนเกาะนั้น ทันทีที่ประสูติจากครรภ์มารดา เทพอพอลโล ก็จับงูหลามบอลฆ่าทิ้งเสีย จึงได้รับการขนานนามว่า "ไพธูส" (Pytheus) ซึ่งแปลว่า "“ผู้สังหารงูหลาม”"
คาร์ล แซนด์เบิร์ก

คาร์ล แซนด์เบิร์ก  (6 มกราคม ค.ศ. 1878 – 22 กรกฎาคม ค.ศ. 1967) เป็นนักเขียน กวี และบรรณาธิการคนสำคัญชาวอเมริกัน ผู้เป็นที่รู้จักกันในงานกวีนิพนธ์ แซนด์เบิร์กได้รับรางวัลพูลิตเซอร์สามครั้ง สองครั้งสำหรับงานกวีนิพนธ์ และครั้งที่สามสำหรับงานเขียนชีวประวัติของอับราฮัม ลิงเคิล์น นักเขียนเอช. แอล. เม็งเค็น (H. L. Mencken) บรรยายแซนด์เบิร์กว่าเป็น "ชาวอเมริกันเต็มตัวทุกหยดเลือด" (indubitably an American in every pulse-beat)
ประวัติ.
แซนด์เบิร์กเกิดที่เมืองเกลสเบิร์กในรัฐอิลลินอยส์จากครอบครัวที่มาจากสวีเดน เมื่ออายุได้สิบสามปีแซนด์เบิร์กก็ออกจากโรงเรียนไปขับรถส่งนม ต่อมาเป็นช่างก่ออิฐ และคนงานเก็บเกี่ยวข้าวสาลีในแคนซัส หลังจากที่เข้าๆ ออกๆ วิทยาลัยลอมบาร์ดในเกลสเบิร์ก แซนด์เบิร์กก็ไปเป็นคนรับใช้ในโรงแรมในเดนเวอร์ และต่อมาคนทำเหมืองถ่านหินในโอมาฮา แซนด์เบิร์กเริ่มอาชีพเป็นนักเขียนโดยเป็นนักหนังสือพิมพ์กับหนังสือพิมพ์ "ชิคาโกเดลลีนิวส์" ต่อมาก็เริ่มเขียนโคลงกลอน, ประวัติศาสตร์ ชีวประวัติ นวนิยาย วรรณกรรมเยาวชน และวิพากษ์ภาพยนตร์ นอกจากนั้นก็ยังรวบรวมและตรวจแก้งานเพลงลำนำ (ballad) และ ตำนานพื้นบ้าน แซนด์เบิร์กใช้ชีวิตส่วนใหญ่ในมิดเวสต์ก่อนที่จะย้ายไปนอร์ทแคโรไลนา
แซนด์เบิร์กร่วมต่อสู้ในสงครามสเปน-อเมริกันกับกองทหารที่ 6 แห่งอิลลินอยส์ และในการรุกรานกวนนิคาในเปอร์โตริโกเมื่อวันที่ 25 กรกฎาคม ค.ศ. 1898 แซนด์เบิร์กเข้าศึกษาที่เวสต์พอยน์ท (United States Military Academy (West Point)) ได้เพียงสองอาทิตย์เมื่อสอบคณิตศาสตร์และไวยากรณ์ตก แซนด์เบิร์กจึงกลับไปศึกษาที่วิทยาลัยลอมบาร์ดในเกลสเบิร์ก และก็ออกโดยไม่ได้ปริญญาในปี ค.ศ. 1903
จากนั้นแซนด์เบิร์กก็ย้ายไปมิลวอคีและเข้าเป็นสมาชิกของพรรคโซเชียลเดโมแครต เป็นเลขาธิการของนายกเทศมนตรีมิลวอคีอีมิล ไซเดลระหว่าง ค.ศ. 1910 ถึง ค.ศ. 1912
ในปี ค.ศ. 1907 แซนด์เบิร์กพบลิเลียน สไตน์เคน ปีต่อมาทั้งสองคนก็สมรสกัน เอ็ดเวิร์ด สไตน์เคน (Edward Steichen) พี่ชายของลิเลียนเป็นช่างภาพ แซนด์เบิร์กและลิเลียนมีลูกสาวสามคน
แซนด์เบิร์กย้ายไปฮาร์เบิร์ตในมิชิแกน และต่อมานอกเมืองชิคาโกในเอวันสตันก่อนที่จะไปตั้งหลักแหล่งอยู่ที่เอล์มเฮิร์สท์ระหว่างปี ค.ศ. 1919 ถึง ค.ศ. 1930 ที่เอล์มเฮิร์สท์แซนด์เบิร์กเขียนงานสำหรับเด็กที่รวมทั้ง "Rootabaga Stories" ในปี ค.ศ. 1922 ตามด้วย "Rootabaga Pigeons" ในปี ค.ศ. 1923 และ "Potato Face" ในปี ค.ศ. 1930 ในปี ค.ศ. 1926 แซนด์เบิร์กเขียน "Abraham Lincoln: The Prairie Years" ซึ่งเป็นหนังสือชีวประวัติสองเล่ม, "The American Songbag" ในปี ค.ศ. 1927 และหนังสือโคลงกลอน "Good Morning, America" ในปี ค.ศ. 1928) จากนั้นครอบครัวก็ย้ายไปมิชิแกนในปี ค.ศ. 1930
ในปี ค.ศ. 1945 แซนด์เบิร์กก็ย้ายไปนอร์ทแคโรไลนา และไปตั้งหลักแหล่งอยู่ที่นั่นจนกระทั่งเสียชีวิตในปี ค.ศ. 1967
ไอเอลส์

ไอเอลส์  เป็นการทดสอบภาษาอังกฤษระดับนานาชาติสำหรับผู้ที่ไม่ได้ใช้ภาษาอังกฤษเป็นภาษาหลักหรือภาษาประจำชาติ ถือเป็นการสอบวัดระดับความสามารถทางภาษาอังกฤษ ซึ่งประกอบด้วย ทักษะการฟัง พูด อ่านและเขียน ซึ่งการสอบไอเอลส์ได้เป็นที่ยอมรับในประเทศออสเตรเลีย อังกฤษ สิงคโปร์ และนิวซีแลนด์ รวมทั้งยังได้รับการยอมรับเพิ่มขึ้นในหลายๆ สถาบันการศึกษาในสหรัฐอเมริกาและแคนาดา อีกด้วย การสอบไอเอลส์ยังถูกใช้เป็นเกณฑ์ในการคัดเลือกคนเข้าทำงานในประเทศต่าง ๆ ดังที่กล่าวมาขั้นต้นอีกด้วย คะแนนจะอยู่ระหว่าง 0-9 ไม่ได้หมายถึงสอบผ่าน/ไม่ผ่าน แต่ละบริษัทหรือมหาวิทยาลัยจะมีคะแนนขั้นต่ำกำหนดไว้เป็นเกณฑ์ในการรับเข้า
การทดสอบไอเอลส์มี 2 แบบ ได้แก่
ของการศึกษาระดับสูงและสำหรับมืออาชีพ เช่น แพทย์ และพยาบาลที่ต้องการเรียนหรือฝึกฝนในประเทศที่พูดภาษาอังกฤษ
หรือได้รับประสบการณ์ในการทำงาน หรือเพื่อบรรลุเป้าหมายของการอพยพ
องค์ประกอบ.
ไอเอลส์ถูกพัฒนาข้อมูลจากนักเขียนรายการจากทั่วโลก กลุ่มเหล่านี้ตั้งอยู่ในสหรัฐอเมริกา สหราชอาณาจักร ออสเตรเลีย นิวซีแลนด์ แคนาดา และประเทศที่พูดภาษาอังกฤษ
ระยะเวลา.
ระยะเวลาในการทดสอบสำหรับทักษะการฟัง การอ่านและการเขียนใช้เวลาประมาณ 2 ชั่วโมง 45 นาที
กระดาษคำตอบ OMR
การวัดระดับ.
ไอเอลส์มีระดับผลคะแนน 9 ระดับซึ่งแต่ละระดับบ่งบอกถึงความสามารถในการใช้ภาษาอังกฤษ โดยสรุปแล้วระดับผลคะแนนจะคิดเป็นครึ่งหนึ่ง จากผลคะแนนสอบ
มาตรฐานการแบ่งเกณฑ์คะแนน มีดังนี้ ถ้าคะแนนเฉลี่ยใน 4 ทักษะได้ที่ .25 จะคิดเป็นครึ่งหนึ่งของคะแนนเต็ม ถ้าได้ .75 จะคิดเป็นคะแนนเต็ม
ระดับคะแนนไอเอลส์.
ผลคะแนนแบ่งออกเป็น 9 ระดับ
ระดับ 9 (มีความสามารถในการใช้ภาษาดีเลิศ)
สามารถใช้ภาษาได้อย่างคล่องแคล่ว เหมาะสม ถูกต้องแม่นยำ และมีเข้าใจในภาษาดีเยี่ยม
ระดับ 8 (มีความสามารถในการใช้ภาษาดีมาก)
สามารถใช้ภาษาได้ถูกต้องและคล่องแคล่ว แต่อาจมีข้อผิดพลาดและความไม่เหมาะสมบ้างบางครั้งคราวในสถานการณ์ที่ไม่คุ้นเคย สามารถถกปัญหาที่ซับซ้อนอย่างมีเหตุผลได้ดี
ระดับ 7 (มีความสามารถในการใช้ภาษาดี)
สามารถใช้ภาษาได้ดีแต่ยังมีความผิดพลาดและเข้าใจผิดในบางโอกาส แต่โดยทั่วไปสามารถใช้ภาษาในลักษณะที่ซับซ้อนได้ดีและเข้าใจในการให้เหตุผลได้ดี
ระดับ 6 (มีความสามารถในระดับใช้งานได้)
มีความสามรถในการใช้ภาษาได้อย่างมีประสิทธิภาพ แม้ว่าจะมีข้อผิดพลาดและความไม่เหมาะสมในการใช้ภาษาบ้าง แต่ก็สามรถสื่อสารและเข้าใจภาษาที่ซับซ้อนได้โดยเฉพาะอย่างยิ่งในสถานการณ์ที่คุ้นเคย
ระดับ 5 (สามารถใช้ภาษาในระดับปานกลาง)
มีความสามารถในการใช้ภาษาได้บางส่วนและเข้าใจความหมายกว้างในสถานการณ์ส่วนใหญ่ แต่ยังมีข้อผิดพลาดบ่อยๆแต่ก็สามารถสื่อสารในระดับพื้นฐานในเรื่องที่ตนถนัดได้ดี
ระดับ 4 (มีความสามารถในการสื่อสารจำกัด)
มีความสามารถในการสื่อสารจำกัดเฉพาะเรื่องที่ตนเองคุ้นเคย มีปัญหาในการสื่อสาร การเข้าใจและการแสดงออกทางความคิด และไม่สามารถใช้ภาษาที่ซับซ้อนได้
ระดับ 3 (มีความสามารถในการใช้ภาษาที่จำกัดมาก)
รู้และเข้าใจความหมายกว้าง ๆ ในสถานการณ์ที่คุ้นเคยและมีการหยุดชะงักในการสื่อสารบ่อย
ระดับ 2 (ไม่สามารถสื่อสารคำศัพท์ขั้นพื้นฐานได้)
ไม่สามารถสื่อสารเป็นเรื่องราวได้ พูดได้เป็นคำ ๆ เฉพาะคำคัพท์สั้น ๆ ที่คุ้นเคยเท่านั้น มีปัญหาในการทำความเข้าใจภาษาพูดและภาษาเขียน
ระดับ 1 (ใช้ภาษาไม่ได้เลย)
ไม่สามารถใช้ภาษาได้นอกจากคำศัพท์เพียงเล็กน้อยเท่านั้น
ฟิลิป รอธ

ฟิลิป รอธ  (19 มีนาคม ค.ศ. 1933 - 22 พฤษภาคม ค.ศ. 2018) ฟิลิป รอธเป็นนักเขียนนิยายคนสำคัญชาวอเมริกัน รอธเริ่มมีชื่อเสียงจากงานเขียนนวนิยายเรื่อง "Goodbye, Columbus"  ตั้งแต่นั้นมาก็กลายเป็นนักเขียนผู้มีชื่อเสียงตลอดมา รอธได้รับรางวัลหนังสือแห่งชาติสองครั้ง, รางวัลวงการนักวิพากษ์หนังสือแห่งชาติ (National Book Critics Circle) และ รางวัลเพ็น/ฟอล์คเนอร์ (PEN/Faulkner Award) สามครั้ง ในปี ค.ศ. 1997 รอธก็ได้รับรางวัลพูลิตเซอร์จากงานเขียนเรื่อง "American Pastoral" และในปี ค.ศ. 2001 "The Human Stain" ก็ได้รับเลือกให้เป็นวรรณกรรมที่ดีที่สุดประจำปีโดยรางวัลวรรณกรรมดับเบิลยูเอช สมิธ (WH Smith Literary Award)
มาร์ติน อามิส

มาร์ติน อามิส  (25 สิงหาคม ค.ศ. 1949 - ปัจจุบัน) มาร์ติน อามิสเป็นนักเขียนนวนิยาย, นักวิพากษ์วรรณกรรม และนักเขียนเรื่องสั้นคนสำคัญชาวอังกฤษ อามิสเป็นบุตรของนักเขียนคิงสลีย์ อามิส (Kingsley Amis) งานที่เขียนรวมทั้ง "Money" (ค.ศ. 1984)"London Fields" (ค.ศ. 1989)"The Information" (ค.ศ. 1995) วัตถุดิบในการเขียนของอามิสมาจากความเลยเถิดอันขาดเหตุผล (Absurdism) และความเป็นการ์ตูน (caricature) ของสภาวะของสมัยใหม่นิยมยุคหลัง (Postmodernism) ความที่เป็นผู้เชี่ยวชาญในการเขียนลักษณะนี้ทำให้นิวยอร์กไทมส์เรียกงานของอามิสว่า "ความไม่เสบยใหม่" (the new unpleasantness)
ไอโนว์ฮิมโซเวล

"ไอโนว์ฮิมโซเวล"  เป็นเพลงจากคอนเซปอัลบั้ม และภายหลังในละครเพลงเรื่อง "Chess" โดยทิม ไรซ์, เบนนี แอนเดอร์สสัน และบียอร์น อัลเวอุส เป็นเพลงที่ร้องคู่ของผู้หญิงสองคน มีเรื่องราวคือ สเวตลานา ภรรยาของผู้ชนะเลิศการแข่งขันหมากรุกชาวรัสเซียผู้บาดหมางกันอยู่ และฟลอเรนซ์ อนุภรรยา ที่ทั้งสองต่างเผยความรู้สึกอันขมขื่นสำหรับชายคนเดียวกัน ที่เห็นความสัมพันธ์กำลังห่างกันไป
เพลงนี้ติดอันดับ 1 ในสหราชอาณาจักรยาวนาน 4 สัปดาห์ในปี 1985 เมื่อออกขายเป็นซิงเกิลขับร้องโดยอีเลน เพจ (เป็นฟลอเรนซ์) และบาร์บารา ดิกสัน (เป็นสเวตลานา) ที่ต่างร้องแยกกันไปในส่วนของเธอ ไม่เคยเจอกันก่อนในช่วงบันทึกเสียงเพลง มีแต่งเพลงมิวสิกวิดีโอและการแสดงในรายการท็อปออฟเดอะป็อปส์และการออกทัวร์ในยุโรป เพลงนี้ยังได้รับการบันทึกจากกินเนสบุ๊กออฟเรเคิดส์ ว่าเป็นซิงเกิลที่มียอดขายดีที่สุดในยูเคชาร์ตซิงเกิลที่สุดที่ร้องโดยศิลปินหญิงคู่ นอกจากนั้นเพจยังปรากฏตัวในการแสดงละครเพลงที่ลอนดอนของเรื่อง "Chess"
ในวันที่ 18 กันยายน ค.ศ. 2004 ในรายการทางช่องบีบีซี "All-Time Greatest Love Songs" มีพิธีกรคือไลโอเนล ริชชี ได้มีการแสดงของเพจและดิกสันอีกครั้งในรอบ 20 ปี เพจยังร้องเพลงนี้คนเดียวให้กับรายการทางบีบีซีเรดิโอทู "Elaine Paige on Sunday"
แอฟเฟกชัน

แอฟเฟคชัน  เป็นสตูดิโออัลบั้มเปิดตัวของนักร้องเพลงป็อปและอาร์แอนด์บีชาวญี่ปุ่นคูมิ โคดะ วางจำหน่ายเมื่อวันที่ 27 มีนาคม พ.ศ. 2545
รายการอ้างอิง.
<templatestyles src="Reflist/styles.css" />
แอนดรูว์ ลอยด์ เวบเบอร์

แอนดรูว์ ลอยด์ เวบเบอร์, บารอน ลอยด์-เวบเบอร์  เกิดเมื่อวันที่ 22 มีนาคม ค.ศ. 1948 เป็นนักประพันธ์เพลงละครเพลงชาวอังกฤษ เป็นบุตรชายคนโตของนักออร์แกน วิลเลียม ลอยด์ เวบเบอร์ และเป็นพี่ชายของนักเล่นเชลโล่ จูเลียน ลอยด์ เวบเบอร์ โดยลอยด์ เวบเบอร์เริ่มประพันธ์เพลงตั้งแต่อายุ 6 ปี และเผยแพร่งานครั้งแรกเมื่อเขาอายุได้ 9 ปี
ลอร์ด ลอยด์ เวบเบอร์ ประสบความสำเร็จอย่างกว้างขวาง ทั้งกับผลงานละครเพลงหลายเรื่อง ที่ดำเนินมามากกว่าทศวรรษ ทั้งจากเวสต์เอนด์และบรอดเวย์ เขายังได้รับเกียรติยศหลายรายการ อย่างเช่นได้ดำรงตำแหน่งท่านลอร์ดในปี 1992 ได้รับ 7 รางวัลโทนี 3 รางวัลแกรมมี่ 1 รางวัลออสการ์ 7 รางวัลโอลิเวียร์ 1 รางวัลลูกโลกทองคำ และได้รับรางวัลเกียรติยศจากเคนเนดี้เซ็นเตอร์
เขาประพันธ์ละครเพลง 13 เรื่อง ชุดเพลงร้อง (Song Cycle) 1 ชุด ดนตรีประกอบภาพยนตร์ 2 เรื่อง และเพลงสวดละติน เขามีผลงานเพลงที่เป็นที่รู้จักอย่าง "The Music of the Night" จาก "The Phantom of the Opera", "I Don't Know How to Love Him" จาก "Jesus Christ Superstar", "Don't Cry for Me, Argentina" จาก "Evita", "Any Dream Will Do" จาก "Joseph and the Amazing Technicolor Dreamcoat" และ "Memory" จาก "Cats"
โกลว์อินทูวัน

โกลว์อินทูวัน  เป็นสตูดิโออัลบั้มชุดที่สองของนักร้องเพลงป็อปและอาร์แอนด์บีชาวญี่ปุ่นคูมิ โคดะ วางจำหน่ายเมื่อวันที่ 19 มีนาคม พ.ศ. 2546
รายชื่อเพลง.
รายชื่อเพลงทางการ
ไดแอน วาร์เรน

ไดแอน อีฟ วาร์เรน  เกิดเมื่อวันที่ 7 กันยายน ค.ศ. 1956 ในรัฐแคลิฟอร์เนีย เป็นนักร้อง-นักแต่งเพลง แนวคันทรีและป็อป ชาวอเมริกัน เธอมีผลงานเพลงที่เคยได้รับการเสนอชื่อเข้าชิงรางวัลออสการ์ 6 ครั้ง ได้รับการเสนอชื่อเข้าชิงรางวัลลูกโลกทองคำ 4 ครั้ง ได้รับการเสนอชื่อเข้าชิงรางวัลแกรมมี่ 7 ครั้ง ซึ่งได้รับ 1 รางวัล ในปี 2001 เธอมีชื่ออยู่ในซองไรเตอร์สฮอลออฟเฟม เธอติดอันดับ 35 ของนักแต่งเพลงที่ประสบความสำเร็จที่สุดในแง่อันดับเพลง เป็นผู้หญิงที่ประสบความสำเร็จเป็นอันดับ 3
เธอเป็นนักแต่งเพลงคนแรกในสถิติบิลบอร์ด ที่มี 7 เพลงฮิต จาก 7 ศิลปิน บนชาร์ตซิงเกิลในเวลาเดียวกัน วาร์เรนเป็นเจ้าของบริษัท รีลซองส์ ที่ดูแลและควบคุมการแต่งเพลงของเธอ ขณะที่เพลงของเธออยู่ในภาพยนตร์หรือรายการโทรทัศน์มากกว่า 70 รายการ จากข้อมูลจาก IMDB
เนาวรัตน์ วัชรา

เนาวรัตน์ วัชรา หรือชื่อจริงคือ สมิรา ลำยาน มีชื่อเล่นว่า แหม่ม นักแสดงอาวุโส ลูกครึ่งไทย-ปาทาน โดยคุณพ่อเป็นปาทาน ส่วนคุณแม่เป็นชาวไทย เนาวรัตน์นับถือศาสนาพุทธ จบการศึกษาชั้น ม.ศ. 3 จากโรงเรียนวัดเศวตรฉัตรในปี 2507
ประวัติ.
เธอได้เข้าประกวดนางงามหลายเวที เริ่มแรกคุณชุลี ใจยงค์ เจ้าของร้านเสริมสวยดาราพรได้ส่งเธอไปประกวดนางงามบพิตรบอลในนามของอรัญญา ดาราพร และได้คว้าตำแหน่งเป็นครั้งแรก ต่อมาเธอได้ตำแหน่งนางงามสงกรานต์วิสุทธิกษัตริย์ ล่าสุดจึงได้ประกวดนางสาวไทย ประจำปี พ.ศ. 2507 ในงานวชิราวุธนุสรณ์ และได้รับตำแหน่งรองนางสาวไทยอันดับ 2 ในปีนั้น อาภัสรา หงสกุลได้ตำแหน่งนางสาวไทย พ.ศ. 2507 ไปครอง หลังจากมีชื่อเสียงแล้วเนาวรัตน์เคยได้นำเงินมาบริจาคให้โรงเรียนวัดเศวตรฉัตรอีกด้วย 
เนาวรัตน์ วัชราได้แสดงภาพยนตร์ประมาณ 30 เรื่อง ซึ่งส่วนใหญ่จะรับบทบาทเป็นนางเอกเจ้าน้ำตา โดยแสดงเรื่อง "เดือนร้าว" กำกับโดย วิจิตร คุณาวุฒิ คู่กับ มิตร ชัยบัญชา เป็นเรื่องแรก และได้รางวัลตุ๊กตาทองปี พ.ศ. 2508 นอกจากนี้เธอยังได้ร้องเพลง "ลาสาวแม่กลอง" โดยเธอแต่งชุดทหารเรือสีขาว ไม่ว่างานไหนงานนั้นเธอจะร้องเพลงนี้ตลอด เธอรับงานแสดงจนถึงปี พ.ศ. 2525 โดยแสดงเรื่อง "ลูกเหนือ" เป็นเรื่องสุดท้ายร่วมกับสมบัติ เมทะนี และนิภาพร นงนุช
ชีวิตส่วนตัวเคยสมรสกับไมตรี บุญสูง มีบุตรชายด้วยกัน 3 คน ปัจจุบันมีธุรกิจร้านอาหารเป็นของตนเอง
ฮาร์ตสเตชัน

ฮาร์ตสเตชัน เป็นผลงานเพลงอัลบั้มภาษาญี่ปุ่นอันดับที่ 5 ของฮิการุ อูตาดะ(จากทั้งหมด 7 อัลบั้ม) ถูกวางจำหน่ายวันที่ 19 มีนาคม พ.ศ. 2551
ยอดวางจำหน่ายของ"ฮาร์ตสเตชัน"ในสัปดาห์แรกสูงถึง 480,081 แผ่นแต่เป็นยอดจำหน่ายที่ต่ำที่สุดในสัปดาห์แรกในอาชีพศิลปินของฮิการุ อูตาดะ อย่างไรก็ตามยอดจำหน่ายก็พุ่งสู่ล้านแผ่นได้อย่างไม่ยากเย็นจากรายงานของอาร์ไอเอเจและอยู่ในออริกอนชาร์ตถึง 11 สัปดาห์ ในด้านยอดทั่วโลก"ฮาร์ตสเตชัน"ประสบความสำเร็จทำลายสถิติอัลบั้ม "Deep River" ด้วยยอดจำหน่ายมากกว่า 100,000 แผ่น และได้รับการบันทึกว่าเป็นอัลบั้มที่ยอดจำหน่ายสูงสุดตลอดกาลของญี่ปุ่นอันดับที่ 271 
ในวันที่ 13 พฤษภาคม พ.ศ. 2551 หลังจากการวางจำหน่ายอัลบั้มได้ประมาณ 2 เดิอน Barks.jp รายงานยอดดิจิทัลดาวน์โหลดของทุกเพลงในอัลบั้มถึง 15 ล้านครั้ง เป็นยอดดาวน์โหลดที่สูงที่สุดในปี พ.ศ. 2551 และเป็นสตูดิโออัลบั้มที่ยอดจำหน่ายสูงสุดในปี พ.ศ. 2551
ที่มาของ"ฮาร์ตสเตชัน".
ก่อนการวางจำหน่ายของ"ฮาร์ตสเตชัน" อุตะดะได้โพสข้อความในบล็อกของเธอว่าเธอกำลังทำอัลบั้มภาษาญี่ปุ่นและภาษาอังกฤษควบคู่กันไป ในตอนหลังคือ "ฮาร์ตสเตชัน"และ"ดิสอิสเดอะวัน" เธอยุ่งกับการทำอัลบั้มที่บ้านของเธอตั้งแต่ 23 ตุลาคม พ.ศ. 2550.
ในวันที่ 16 มกราคม พ.ศ. 2551 อุตะดะยืนยันว่า "เฟลเวอร์ออฟไลฟ์ : เวอร์ชันบัลลาด" และ พริซซันเนอร์ออฟเลิฟ จะถูกบรรจุใน"ฮาร์ตสเตชัน".
ในวันที่ 1 กุมภาพันธ์ พ.ศ. 2551 อุตะดะประกาศว่าเธอได้ทำแผ่นมาสเตอร์ของ"ฮาร์ตสเตชัน"เสร็จโดยซิงเกิลสุดท้ายคือ "เซเลเบรส" 
หลังจากนั้นไม่นานเว็บไซต์อย่างเป็นทางการของอุตะดะได้ยืนยันรายการเพลงทั้ง 13 เพลง จากเดิม 12 เพลงโดยเพิ่มเฟลเวอร์ออฟไลฟ์เข้าไปด้วย.
ในวันที่ 19 กุมภาพันธ์ พ.ศ. 2551 ฮาร์ตสเตชัน/สเตย์โกลด์เป็นซิงเกิลแรกในอัลบั้ม"ฮาร์ตสเตชัน"ถูกเผยแพร่ทางเว็บไซต์
ยอดจำหน่ายซีดีในญี่ปุ่น.
ยอดจำหน่ายและดาวน์โหลด.
<templatestyles src="Col-begin/styles.css"/>
รายการอ้างอิง.
<templatestyles src="Reflist/styles.css" />
ยุนจิน คิม

ยุนจิน คิม  เกิดเมื่อวันที่ 7 พฤศจิกายน ค.ศ. 1973 ในโซล ประเทศเกาหลีใต้ เป็นนักแสดงชาวอเมริกัน-เกาหลี เธอมีผลงานการแสดงภาพยนตร์ ละครเวที ซีรีส์ และถึแม้เธอจะเป็นที่รู้จักในโลกคนใช้ภาษาอังกฤษกับบท ซัน-ฮวา ควอน ในซีรีส์อเมริกันเรื่อง "Lost" แต่คิมก็ยังมีผลงานภาพยนตร์และโทรทัศน์ในประเทศเกาหลีใต้อยู่มาก
ธัญญรัตน์ โลหะนันท์

ธัญญรัตน์ โลหนันทน์ ชื่อเล่น บัว เกิดเมื่อวันที่ 4 พฤศจิกายน พ.ศ. 2500 เป็นบุตรหนึ่งใน 10 คน โดยมารดาเป็นอดีตรองนางงามปีนังเชื้อสายอังกฤษ จบชั้น มศ. 3 โรงเรียนวัดธาตุทอง ธัญญรัตน์มีผลงานภาพยนตร์ที่สร้างชื่อ อย่างเช่น "ทิพย์ช้าง" "หนี้รัก" "ไม่มีใครรักฉันจริง" และหนังบู๊อีกหลายเรื่อง โดยเฉพาะเรื่อง "ทิพย์ช้าง" ตำนานเมืองเหนือ แสดงเป็นสาวเหนือ เป็นนางเอกที่ได้รับความนิยมคนหนึ่ง ในช่วงปี พ.ศ. 2518- 2520 
ธัญญรัตน์ เข้าสู่วงการบันเทิงเนื่องจากติดตามพี่สาว ปริศนา โลหนันทน์ ซึ่งเป็นรองนางสาวไทย พ.ศ. 2515 ไปออกงานต่าง ๆ จนเป็นที่สนใจของผู้สร้าง กระทั่งได้เล่นภาพยนตร์เรื่อง "หนี้รัก" เป็นเรื่องแรก แต่ภาพยนตร์เรื่องนี้สร้างยาวนานมาก ทำให้หนังเรื่องอื่น ๆ ที่เล่นทีหลังได้ออกฉายก่อน ช่วงที่ธัญญรัตน์เข้าวงการ เป็นช่วงที่หนังไทยแนวอีโรติกกำลังได้รับความนิยม ธัญญรัตน์เองก็กล้าแสดงบทบาทร้อนแรงหรือโป๊ได้ดี จึงมีภาพพจน์เป็นสาวใจแตก ไม่สามารถรับบทนางเอกเรียบร้อยตามขนบทำเนียมของหนังไทยได้ จึงตกลงที่จะรับบทรอง โดยภายหลังได้หันมาเป็นนักร้องลูกกรุง มีผลงานเพลงออกแผ่นเสียง 1 ชุด ซึ่งดังพอสมควร หลังจากนั้นก็มารับงานแสดงละครทางช่อง 9 เรื่อง "หนี้รัก" เรื่องเดียวกันกับที่เคยเล่นตอนเป็นเวอร์ชั่นภาพยนตร์ แต่เปลี่ยนจากรับบท ตรีนุช (นางเอก) เป็น หนูอ้น (นางร้าย) ตามด้วยละครช่อง 3 อีก 2-3 เรื่อง ที่ดังๆคือเรื่อง "พรุ่งนี้ฉันจะรักคุณ" ในบท "สุภัค" ประชันกับ ปรัชญา อัครพล, มยุรา ธนะบุตร (เศวตศิลา) และ สมภพ เบญจาธิกุล ก่อนจะอำลาไปใช้ชีวิตครอบครัว กลับมาอีกครั้งด้วยการร่วมงานกับ ค่ายเอ็กแซ็กท์ ในละคร "บัลลังก์เมฆ" ตามด้วย "เจ้านาง" ของ กันตนา โดยเธอเปลี่ยนมารับบทแม่ จวบจนถึงปัจจุบัน
จาง ซี

จาง ซี  เป็นนักกีฬาวอลเลย์บอลชายหาดทีมชาติจีน เกิดวันที่ 19 เมษายน พ.ศ. 2528 ซึ่งเล่นคู่กับซู เฉิน
จาง ซีเกิดในเมืองนานตง มณฑลเจียงซู เล่นทีมชาติในปี 2547
เดเอ็ฟเบ-โพคาล

เดเอ็ฟเบ-โพคาล หรือ เยอรมันคัพ  เป็นฟุตบอลถ้วยของประเทศเยอรมนี เริ่มจัดในปี ค.ศ. 1934 เดิมชื่อ ชาเมอร์-โพคาล โดยมีสโมสรเข้าร่วม 64 สโมสร จาก 36 สโมสรของบุนเดิสลีกาและซไวเทอบุนเดิสลีกาเยอรมัน และ 4 อันดับสูงสุดของดริทเทอลีกา จะได้เข้ารอบแรกโดยอัตโนมัติ ส่วนอีก 21 สโมสรที่เหลือจะมาจากสโมสรแชมป์ฟุตบอลถ้วยของภูมิภาคต่าง ๆ ส่วนอีก 3 สโมสรที่เหลือจะมาจากสมาพันธ์ภูมิภาคที่มีสโมสรฟุตบอลชายมากที่สุด สำหรับทีมสำรองของสโมสรต่าง ๆ ไม่ได้รับอนุญาตให้เข้าร่วมการแข่งขัน ถือเป็นถ้วยที่มีความสำคัญมากที่สุดเป็นอันดับสองของฟุตบอลเยอรมันรองจากแชมป์บุนเดสลีกา จัดการแข่งขันขึ้นตั้งแต่เดือนสิงหาคมจนถึงเดือนพฤษภาคม ผู้ชนะจะได้สิทธิ์ไปเล่น DFL-Supercup และ ยูฟ่ายูโรปาลีก เว้นแต่ผู้ชนะได้สิทธิ์ไปเล่น ยูฟ่าแชมเปียนส์ลีก ในบุนเดสลีกาแล้ว
หมายเหตุ.
<templatestyles src="Reflist/styles.css" />
ออร์บิทัล (อัลบั้ม)

ออร์บิทัล เป็นอัลบั้มชุดแรก ของวงออร์บิทัล โดยใช้ชื่อ กรีนอัลบั้ม ออกจำหน่าย ในปี พ.ศ. 2534 
แซมเพลอ.
รายชื่อเพลงที่นำแซมเปิลเสียงที่มาใส่ในเพลงในอัลบั้มชุดนี้
เฮลป์! (อัลบั้ม)

เฮลป์!  เป็นอัลบั้มชุดที่ 5 ในสหราชอาณาจักรและอัลบั้มชุดที่ 9 ในสหรัฐอเมริกา ของวงเดอะบีตเทิลส์ และยังเป็นเพลงประกอบภาพยนตร์ในชื่อเดียวกันนี้ โปรดิวซ์โดยจอร์จ มาร์ติน มีเพลงอยู่ 14 เพลง (อัลบั้มรูปแบบแรกออกในประเทศอังกฤษ) และมี 7 เพลงประกอบในภาพยนตร์ด้วย (รวมถึงเพลง "เฮลป์" และ "ทิกเกตทูไรด์")
ในปี 2003 อัลบั้มนี้ติดอันดับ 332 ของจากการจัดอันดับในนิตยสารโรลลิงสโตน ในหัวข้อ 500 อัลบั้มยอดเยี่ยมที่สุดตลอดกาล
ระยะทางแบบยุคลิด

ระยะทางแบบยุคลิด  คือระยะทางปกติระหว่างจุดสองจุดในแนวเส้นตรง ซึ่งอาจสามารถวัดได้ด้วยไม้บรรทัด มีที่มาจากทฤษฎีบทพีทาโกรัส เหตุที่เรียกว่า "แบบยุคลิด" เนื่องจากเป็นการวัดระยะทางในปริภูมิแบบยุคลิด (หรือแม้แต่ปริภูมิผลคูณภายใน) คือไม่มีความโค้งและไม่สามารถทำให้โค้งงอ และการใช้สูตรนี้วัดระยะทางทำให้กลายเป็นปริภูมิอิงระยะทาง ค่าประจำ (norm) ที่เกี่ยวข้องก็จะเรียกว่าเป็น ค่าประจำแบบยุคลิด (Euclidean norm) เช่นกัน (งานเขียนสมัยก่อนเรียกการวัดอย่างนี้ว่า "ระยะทางแบบพีทาโกรัส")
นิยาม.
ระยะทางแบบยุคลิดระหว่างจุดสองจุด p และ q คือความยาวของส่วนของเส้นตรง ถ้า #เปลี่ยนทาง และ #เปลี่ยนทาง ในระบบพิกัดคาร์ทีเซียน เป็นจุดสองจุดบนปริภูมิยุคลิด "n" มิติ ระยะทางระหว่างจุด p กับ q คำนวณได้จาก
<math>\mathrm{d} (\mathbf{p},\mathbf{q}) = \sqrt{(p_1-q_1) ^2 + (p_2-q_2) ^2 + \cdots + (p_n-q_n) ^2} = \sqrt{\sum_{i=1}^n (p_i-q_i) ^2}</math>
ค่าประจำแบบยุคลิด คือระยะทางจากจุดหนึ่งจุด p ไปยังจุดกำเนิด #เปลี่ยนทาง บนปริภูมิยุคลิด
<math>\|\mathbf{p}\| = \sqrt{p_1^2+p_2^2+\cdots +p_n^2} = \sqrt{\mathbf{p}\cdot\mathbf{p}}</math>
ซึ่งสมการตัวหลังเกี่ยวข้องกับผลคูณจุด เป็นขนาดของเวกเตอร์ p จากจุดกำเนิด ระยะทางแบบยุคลิดจึงอาจนิยามได้อีกแบบหนึ่งดังนี้
<math>\|\mathbf{p} - \mathbf{q}\| = \sqrt{(\mathbf{p}-\mathbf{q}) \cdot (\mathbf{p}-\mathbf{q})} = \sqrt{\|\mathbf{p}\|^2 + \|\mathbf{q}\|^2 - 2\mathbf{p}\cdot\mathbf{q}}</math>
กรณีพิเศษ.
ในหนึ่งมิติ ระยะทางระหว่างจุดสองจุดบนเส้นจำนวนจริงคือค่าสัมบูรณ์ของผลต่างของสองค่านั้น ดังนั้นถ้าให้ p และ q เป็นจุดสองจุด (หรือจำนวนสองจำนวน) บนเส้นจำนวนจริงแล้ว ระยะทางระหว่าง p และ q จึงคำนวณได้จาก
<math>\mathrm{d} (\mathbf{p},\mathbf{q}) = \sqrt{(p-q) ^2} = |p-q|</math>
ในสองมิติแบบยุคลิด ถ้า p = ("p"1, "p"2) และ q = ("q"1, "q"2) แล้ว ระยะทางระหว่าง p และ q สามารถคำนวณได้ดังนี้ ซึ่งมีสูตรเหมือนกับทฤษฎีบทพีทาโกรัส
<math>\mathrm{d} (\mathbf{p},\mathbf{q}) = \sqrt{(p_1-q_1) ^2 + (p_2-q_2) ^2}</math>
จากนิยามแบบที่สองของระยะทางแบบยุคลิด ถ้าหาก p = ("r"1, θ1) และ q = ("r"2, θ2) ในระบบพิกัดเชิงขั้ว จะสามารถคำนวณระยะทางได้จากสูตรนี้
<math>\|\mathbf{p} - \mathbf{q}\| = \sqrt{r_1^2 + r_2^2 - 2 r_1 r_2 \cos (\theta_1 - \theta_2)}</math>
ในสามมิติแบบยุคลิด ระยะทางระหว่าง p และ q ก็คือ
<math>\mathrm{d} (\mathbf{p},\mathbf{q}) = \sqrt{(p_1-q_1) ^2 + (p_2-q_2) ^2 + (p_3-q_3) ^2}</math>
เมื่อมิติเพิ่มขึ้น พจน์ภายในก็เพิ่มขึ้นตามจำนวนมิติ เช่นนี้เรื่อยไป
ซาร์เจินต์เปปเปอส์โลนลีฮาตส์คลับแบนด์

เซอร์เจียนต์เปปเปอส์โลนลีฮาตส์คลับแบนด์  เป็นผลงานสตูดิโออัลบั้มชุดที่ 8 ของวงร็อกจากอังกฤษ เดอะบีตเทิลส์ ออกขายเมื่อวันที่ 1 มิถุนายน ค.ศ. 1967 เป็นอัลบั้มที่เป็นที่รู้จักในแนวเพลงแบบไซเคเดลิกร็อก เป็นที่โดดเด่นได้รับเสียงวิจารณ์ที่ดี ถือเป็น 1 อัลบั้มที่ทรงอิทธิพลตลอดกาล
อัลบั้มชุดนี้ทำการบันทึกเสียงร่วม 129 วันโดยเริ่มในเดือนธันวาคม ค.ศ. 1966 ถือเป็นอัลบั้มที่ทำการทดลองที่แตกต่างไปจากอัลบั้มชุดก่อน อย่างชุด "Revolver" ในปี 1966 และยังใช้วงออร์เครสตรา มีการจ้างนักดนตรีอาชีพและเทคนิคและปฏิรูปการผลิตแบบใหม่ อัลบั้มมีองค์ประกอบของมิวสิกฮอล ร็อกแอนด์โรล ดนตรีคลาสสิกตะวันตกและดนตรีพื้นบ้านอินเดีย ส่วนเนื้อเพลงนั้น จะเกี่ยวข้องกับชีวิตวัยเด็กและชีวิตประจำวันของวง อัลบั้มมีแนวคิดหลวม ๆ ของวงที่เดอะบีตเทิลส์จะแสดงเป็นวงสมมติที่มีชื่อตามปกอัลบั้ม งานศิลป์บนปกเป็นภาพวงยืนอยู่หน้าคนมีชื่อเสียงที่ปะติดปะต่อมา ที่ต่อมาแนวคิดนี้ถูกนำมาเลียนแบบอย่างกว้างขวาง
อัลบั้มประสบความสำเร็จด้านยอดขาย ติดชาร์ตอันดับ 1 บนยูเคอัลบั้มชาร์ต นาน 27 สัปดาห์ และ อันดับ 1 บนบิลบอร์ด 200 นาน 15 สัปดาห์ ได้รับเสียงวิจารณ์ที่ดีเมื่อครั้งออก โดยได้รับ 4 รางวัลแกรมมี่ในปี 1968 ยังติดอันดับ 1 หรือใกล้เคียงในผลงานอัลบั้มยอดเยี่ยมตลอดกาล รวมถึงอันดับ 1 ในการจัดอันดับของนิตยสารโรลลิงสโตนในปี 2003 ในหัวข้อ 500 อัลบั้มที่ยอดเยี่ยมที่สุดตลอดกาลและอัลบั้มนี้ได้จัดอันดับอยู่ในอันดับอัลบั้มเพลงทั่วโลกยอดขายสูงสุดตลอดกาล
เลนนาร์ด เบิร์นสไตน์

เลนนาร์ด เบิร์นสไตน์ (ออกเสียง /ˈbɜrn.staɪn/) เป็นนักประพันธ์เพลง ผู้อำนวยเพลง และนักเปียโนชาวอเมริกัน ผู้ประพันธ์ผลงานดนตรีคลาสสิก เพลงประกอบละครเวที ละครโทรทัศน์และภาพยนตร์ ที่มีชื่อเสียงเป็นที่จดจำ เช่นเรื่อง "West Side Story" (1954) , "On The Waterfront" (1957) เบิร์นสไตน์มีผลงานประพันธ์ซิมโฟนี จำนวน 3 ชิ้น โอเปร่า จำนวน 2 ชิ้น และละครเพลง จำนวน 5 ชิ้น
นอกจากผลงานประพันธ์แล้ว เบิร์นสไตย์ยังได้รับการกล่าวถึงในฐานะผู้อำนวยเพลง และผู้กำกับดนตรีของวงนิวยอร์กฟิลฮาร์โมนิก ตั้งแต่ปี 1958 ถึง 1969 และในฐานะนักเปียโน หนังสือพิมพ์นิวยอร์กไทม์สเคยกล่าวถึงเบิร์นสไตน์ว่าเป็น "นักดนตรีอัจฉริยะที่มีพรสวรรค์และประสบความสำเร็จมากที่สุดในประวัติศาสตร์อเมริกา"
ศิษยาภิบาล

ศิษยาภิบาล  เป็นคำจากภาษาสันสกฤตแปลว่า ผู้ดูแลศิษย์ (ศิษฺย शिष्य +อภิปาล अभिपाल) ส่วนคำว่า pastor นั้นมาจากภาษาละติน pascere ซึ่งแปลว่าคนเลี้ยงแกะ (shepherd) ชาวโรมันคาทอลิกแปลคำนี้ว่า "ผู้อภิบาล"
ศิษยาภิบาลเป็นตำแหน่งในการปกครองคริสตจักร ในปัจจุบันใช้ในคริสตจักรฝ่ายโปรเตสแตนต์ นอกจากนี้ยังพบการใช้คำว่าผู้อภิบาล (pastor) เพื่อหมายถึงมุขนายกและอธิการโบสถ์ในคริสตจักรอื่น ๆ ด้วย ได้แก่ คริสตจักรโรมันคาทอลิก อีสเทิร์นออร์ทอดอกซ์ และออเรียนทัลออร์ทอดอกซ์ 
คัมภีร์ไบเบิล.
ตำแหน่งศิษยาภิบาลนั้นปรากฏอยู่แค่ครั้งเดียวในคัมภีร์ไบเบิล โดยถือเป็นหนึ่งในพันธกรทั้งห้าของพระเจ้า เช่น จดหมายของนักบุญเปาโลถึงชาวเอเฟซัส บทที่ 4 ข้อที่ 11 ระบุว่า
<templatestyles src="แม่แบบ:คำพูด/style.css" />พระองค์เองประทานให้บางคนเป็นอัครทูต บางคนเป็นผู้เผยพระวจนะ บางคนเป็นผู้ประกาศข่าวประเสริฐ บางคนเป็นศิษยาภิบาลและอาจารย์ เพื่อเตรียมธรรมิกชนสำหรับการปรนนิบัติและการเสริมสร้างพระกายของพระคริสต์ จนกว่าเราทุกคนจะบรรลุถึงความเป็นน้ำหนึ่งใจเดียวกันในความเชื่อและในความรู้ถึงพระบุตรของพระเจ้า บรรลุถึงความเป็นผู้ใหญ่ คือโตเต็มถึงขนาดความบริบูรณ์ของพระคริสต์
นิกายโปรเตสแตนต์.
ชาวโปรเตสแตนต์ใช้คำนี้เรียกผู้ดูแลคริสตจักรประจำเขตแพริช ซึ่งไม่ใช่นักบวช แต่เป็นฆราวาสที่ได้รับการสถาปนาจากคริสตจักรให้เป็นผู้ดูแลรับใช้พระเจ้า ถือว่าเป็นผู้ที่ได้รับการทรงเรียกจากพระเจ้าเพื่ออุทิศตนรับใช้พระองค์ในคริสตจักรและชุมชน
ศิษยาภิบาลมีหน้าที่ดังนี้
นิกายโรมันคาทอลิก.
ในคริสตจักรโรมันคาทอลิกเรียก pastor ว่าผู้อภิบาลหรือนายชุมพาบาล ตามประมวลกฎหมายพระศาสนจักร ค.ศ. 1983 ใช้คำนี้หมายถึงอธิการโบสถ์ (parish priest) ซึ่งเป็นบาทหลวงองค์หนึ่งที่ได้รับแต่งตั้งและมอบหมายงานจากมุขนายกประจำมุขมณฑลให้ทำหน้าที่ปกครองเขตแพริช
ผู้เผยพระวจนะ

ผู้เผยพระวจนะ (ศัพท์โปรเตสแตนต์) ประกาศก (ศัพท์คาทอลิก) หรือ ศาสดาพยากรณ์ (จากคำอุปสรรค προ- "pro-" แปลว่า เบื้องหน้า และ φημί แปลว่า พูด, กล่าวออกไป) หมายถึง ผู้ที่พระเป็นเจ้าทรงเจิมตั้งไว้เพื่อการรับพระดำรัสของพระองค์มาถ่ายทอดสู่มวลมนุษย์ เป็นผู้ที่ทำนายอนาคต ผู้บอกเล่าอนาคต หรือประกาศคำสั่งสอนของพระเป็นเจ้า ปรากฏในความเชื่อของศาสนายูดาห์ ศาสนาคริสต์ และศาสนาอิสลาม 
ภาคผนวกจากพระคริสตธรรมคัมภีร์ฉบับอมตธรรมร่วมสมัยได้อธิบายคำว่า “ผู้เผยพระวจนะ” ไว้ว่า “กระบอกเสียงของพระเจ้า คนที่ได้รับข่าวสารหรือพระดำรัสของพระเจ้าและประกาศให้แก่กลุ่มคนที่เจาะจง”
บรรดาผู้เผยพระวจนะ.
ในความเชื่อของศาสนายูดาห์ ศาสนาคริสต์ และศาสนาอิสลามนั้น เชื่อถือในองค์พระผู้เป็นเจ้าองค์เดียวกันคือพระยาห์เวห์ ซึ่งในอดีตกาลที่ผ่านมาหลังจากพระเจ้าทรงสร้างโลกแล้ว เพื่อให้มวลมนุษย์อยู่อย่างสงบสุขตามทางที่ถูกต้องในพระดำริของพระเจ้า พระองค์จึงตรัสสอนมวลมนุษย์ผ่านทางบุคคลต่าง ๆ ที่ทรงเห็นว่าเหมาะที่จะเรียกให้รับใช้ฝ่ายวิญญาณ เพื่อถ่ายทอดพระบัญชาจากพระดำรัสของพระองค์สู่มนุษย์ทั้งหลาย เราจึงเรียกบุคคลเหล่านี้ว่า “ผู้เผยพระวจนะ (ของพระเจ้า)”
สมัยก่อนพระเจ้าทรงเลือกเพียงผู้เผยพระวจนะให้ชี้ทางแก่วงศ์วานอิสราเอลเท่านั้น เพราะทรงต้องการให้ชาวยิวเท่านั้นที่รอดพ้นจากมารร้าย เหนือกว่าชนชาติใด ๆ จึงไม่ปรากฏผู้เผยพระวจนะของพระเจ้าในชนชาติหรือศาสนาอื่น ๆ บรรดาผู้เผยพระวจนะที่ปรากฏในคัมภีร์ไบเบิล ได้แก่
ศาสนายูดาห์.
ชาวยิวเชื่อว่าพระดำรัสขององค์พระผู้เป็นเจ้ามาถึง มาลาคี เป็นคนสุดท้ายตามพระคัมภีร์ยิว (ภาคพันธสัญญาเดิม) จึงถือว่า มาลาคี เป็นผู้เผยพระวจนะคนสุดท้าย และจัดรวมเป็น “ผู้เผยพระวจนะสมัยโบราณ”
ศาสนาคริสต์.
นิกายโรมันคาทอลิกและออร์ทอดอกซ์.
เชื่อว่าประกาศกมีมาแต่ครั้งโบราณโดยเริ่มจากโมเสสเป็นคนแรก ตามพระคริสตธรรมคัมภีร์ภาคพันธสัญญาเดิม เรื่อยมาจนถึงยอห์นผู้ให้บัพติศมาเป็นคนสุดท้าย เพราะถือว่าเป็นผู้ตระเตรียมทางให้แก่พระบุตรพระเป็นเจ้าคือพระเยซูคริสต์
นิกายโปรเตสแตนต์.
เชื่อว่าผู้เผยพระวจนะเริ่มต้นที่โมเสสมาเรื่อย ๆ แต่ยังไม่หมดมาถึงปัจจุบัน เพราะตั้งแต่โมเสสถึงยอห์นผู้ให้บัพติศมา นั้นเป็น “ผู้เผยพระวจนะสมัยโบราณ” แต่ผู้เผยพระวจนะไม่จำเป็นว่าต้องเป็นชชาวยิว เพราะเมื่อพระเยซูเสด็จมากระทำพระราชกิจ คือ การไถ่บาปแก่มวลมนุษย์ จึงเป็นการเปิดประตูแห่งพระสัญญานิรันดรสู่ชนชาติทั้งหลายทั่วโลกด้วย โดยนิกายโปรเตสแตนต์ ยกข้อพระคัมภีร์เรื่องพันธกรทั้งห้าของพระเจ้า มาว่า
<templatestyles src="แม่แบบ:คำพูด/style.css" />ของประทานที่ว่านั้นคือพระองค์ทรงให้บางคนเป็นอัครทูต เป็นผู้เผยพระวจนะ เป็นผู้ประกาศข่าวประเสริฐ เป็นศิษยาภิบาลและเป็นอาจารย์ เพื่อเตรียมประชากรของพระเจ้าสำหรับงานรับใช้ เพื่อว่าพระกายของพระคริสต์จะได้รับการเสริมสร้างขึ้นจนกว่าเราทั้งหมดจะบรรลุถึงความเป็นน้ำหนึ่งใจเดียวกันในความเชื่อและในความรู้ถึงพระบุตรของพระเจ้า จนเราเติบโตเป็นผู้ใหญ่ คือ เต็มขนาดความไพบูลย์ของพระคริสต์
นั่นคือการยกข้อพระคัมภีร์มากล่าวว่า เมื่องานของพระเจ้ายังไม่สำเร็จ ย่อมทรงเจิมตั้งผู้รับใช้ทั้งหลายมาเพื่อสานงานของพระองค์อย่างแน่นอน เมื่อคริสตจักรทั้งปวงยังแตกแยกและไม่รวมเป็นหนึ่งเดียวกัน งานรับใช้ก็ยังไม่สำเร็จ พันธกรทั้งห้าประการจึงยังต้องมีบทบาทในการทำงานตามพระประสงค์อยู่เสมอ ตั้งแต่ครั้งโบราณกาล มาจนถึง ปัจจุบัน
อินไซด์ส์

อินไซด์ส์ (In Sides) เป็นอัลบั้มชุดที่สีของออร์บิทัล ออกจำหน่าย ในปี พ.ศ. 2539 
รายชื่อเพลง.
รายชื่อเพลงต้นฉบับ 
ออกจำหน่ายในสหรัฐอเมริกาพร้อมกับ "Times Fly EP" และ The Box EP 
ออกจำหน่ายในปี 1997
พันธกรทั้งห้าของพระเจ้า

พันธกรทั้งห้าของพระเจ้า หมายถึง เครื่องมือของพระเป็นเจ้าในการทำพันธกิจของพระองค์ให้สำเร็จตามพระประสงค์ ตามที่มีกล่าวไว้ในจดหมายของนักบุญเปาโลถึงชาวเอเฟซัส บทที่ 4 ข้อที่ 11 ประกอบไปด้วยอัครทูต ผู้เผยพระวจนะ ผู้ประกาศข่าวประเสริฐ ศิษยาภิบาล และอาจารย์
พระธรรมเอเฟซัส บทที่ 4 ข้อที่ 11.
<templatestyles src="แม่แบบ:คำพูด/style.css" />และพระองค์เองประทานให้บางคนเป็นอัครทูต บางคนเป็นผู้เผยพระวจนะ บางคนเป็นผู้ประกาศข่าวประเสริฐ บางคนเป็นศิษยาภิบาลและอาจารย์ เพื่อเตรียมธรรมิกชนสำหรับการปรนนิบัติและการเสริมสร้างพระกายของพระคริสต์ จนกว่าเราทุกคนจะบรรลุถึงความเป็นน้ำหนึ่งใจเดียวกันในความเชื่อและในความรู้ถึงพระบุตรพระเป็นเจ้า บรรลุถึงความเป็นผู้ใหญ่ คือโตเต็มถึงขนาดความบริบูรณ์ของพระคริสต์
เดอะมิดเดิลออฟโนแวร์

เดอะมิดเดิลออฟโนแวร์ (The Middle of Nowhere) เป็นอัลบั้มชุดที่ห้าของออร์บิทัล ออกจำหน่าย ในปี พ.ศ. 2542 ขึ้นชาร์ตอัลบั้มแห่งสหราชอาณาจักรอันดับสูงสุดที่ 7
อัลบั้ม.
เพลง "Know Where to Run" เป็นเพลงในเกม ไวพส์เอาท์ 3
รายชื่อเพลงที่นำแซมเปิลเสียงที่มาใส่ในเพลงในอัลบั้มชุดนี้